CELEX: 32008R0628
Language: sk
Date: 2008-07-02 00:00:00
Title: Nariadenie Komisie (ES) č. 628/2008 z  2. júla 2008 , ktorým sa mení a dopĺňa nariadenie (ES) č. 1898/2006, ktorým sa ustanovujú podrobné pravidlá implementácie nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

3.7.2008   
            
            
               SK
            
            
               Úradný vestník Európskej únie
            
            
               L 173/3
            
         
      NARIADENIE KOMISIE (ES) č. 628/2008
   z 2. júla 2008,
   ktorým sa mení a dopĺňa nariadenie (ES) č. 1898/2006, ktorým sa ustanovujú podrobné pravidlá implementácie nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 16 písm. g),
   keďže:
   
               (1)
            
            
               V prílohe V k nariadeniu Komisie (ES) č. 1898/2006 (2) sú ustanovené vlastnosti symbolov Spoločenstva, ktoré sa môžu uviesť na etiketu alebo obal produktov, ktorých názov bol zapísaný ako chránené zemepisné označenie alebo chránené označenie pôvodu.
            
         
               (2)
            
            
               Uvedené symboly Spoločenstva prispeli k zhodnoteniu chránených zemepisných označení a chránených označení pôvodu a umožnili spotrebiteľom rozpoznať určité produkty, ktorých charakteristiky sú spojené s pôvodom.
            
         
               (3)
            
            
               Symboly predstavujúce chránené označenia pôvodu a chránené zemepisné označenia majú v súčasnosti spoločné charakteristiky, pokiaľ ide o formu, farbu a vzor, ktoré ich tvoria. Rozlíšiť sa dajú len na základe textu, ktorý je v nich vpísaný.
            
         
               (4)
            
            
               Vzhľadom na skúsenosti získané od prijatia symbolov a s cieľom podporiť ich používanie sa javí vhodné uľahčiť spotrebiteľovi rozlišovanie medzi chráneným označením pôvodu a chráneným zemepisným označením. Za týchto podmienok je vhodné uprednostniť pri symboloch týchto dvoch označení rôzne farby.
            
         
               (5)
            
            
               Na zabránenie vzniku hospodárskej ujmy príslušným producentom a prevádzkovateľom v dôsledku zmeny farieb symbolov Spoločenstva je potrebné ustanoviť prechodné obdobie, počas ktorého sa budú môcť používať symboly Spoločenstva zodpovedajúce ustanoveniam uplatniteľným pred nadobudnutím účinnosti tohto nariadenia.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre zemepisné označenia a označenia pôvodu,
            
         PRIJALA TOTO NARIADENIE:
   Článok 1
   Príloha V k nariadeniu (ES) č. 1898/2006 sa mení a dopĺňa v súlade s prílohou k tomuto nariadeniu.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   Obaly a etikety, na ktorých sa nachádzajú symboly Spoločenstva, ktoré sú v súlade s prílohou V k nariadeniu (ES) č. 1898/2006 v znení uplatniteľnom pred nadobudnutím účinnosti tohto nariadenia, sa môžu používať do 1. mája 2010.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. júla 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 93, 31.3.2006, s. 12. Nariadenie naposledy zmenené a doplnené nariadením Komisie (ES) č. 510/2008 (Ú. v. EÚ L 149, 7.6.2008, s. 61).
   
      (2)  Ú. v. EÚ L 369, 23.12.2006, s. 1.
   
      PRÍLOHA
      V prílohe V k nariadeniu (ES) č. 1898/2006 sa body 1, 2 a 3 nahrádzajú takto:
      
         „1.   SYMBOLY SPOLOČENSTVA VO FAREBNOM ALEBO ČIERNOBIELOM PREVEDENÍ
         V prípade farebného prevedenia je možné použiť priame farby (Pantone) alebo výťažkové farby pre štvorfarebnú tlač. Referenčné farby sú uvedené nižšie.
         
                     Symbol Spoločenstva pre ‚Chránené označenie pôvodu‘ v pantone
                     
                        
                     
                        
                  
                  
                     Symbol Spoločenstva pre „Chránené zemepisné označenie‘ v pantone
                     
                        
                     
                        
                  
               
            
         Symboly Spoločenstva vo výťažkových farbách pre štvorfarebnú tlač
         
                     Symbol Spoločenstva pre ‚Chránené označenie pôvodu‘ vo výťažkových farbách pre štvorfarebnú tlač
                     
                        
                     
                        
                  
                  
                     Symbol Spoločenstva pre ‚Chránené zemepisné označenie‘ vo výťažkových farbách pre štvorfarebnú tlač
                     
                        
                     
                        
                  
               Symboly Spoločenstva v čiernobielom prevedení
         
            
         2.   SYMBOLY SPOLOČENSTVA V NEGATÍVE
         Ak je farba pozadia na balení alebo etikete tmavá, môžu sa symboly použiť v negatívnom formáte, pričom sa použije farba podkladu balenia alebo etikety.
         
            
         3.   KONTRAST S FARBAMI PODKLADU
         Ak sa symbol vo farebnom prevedení použije na farebnom podklade, na ktorom ho zle vidno, môže sa ohraničiť vonkajším kruhom, ktorý zlepší kontrast s farbami podkladu.
         
                     Symbol Spoločenstva pre ‚Chránené označenie pôvodu‘
                     
                        
                  
                  
                     Symbol Spoločenstva pre ‚Chránené zemepisné označenie‘
                     
                        “